IJK 2023

La 79-a Internacia Junulara Kongreso (IJK) de TEJO okazis, kune kun la ILEI-kongreso, inter la 5-a kaj la 12-a de aŭgusto 2023 en Lignano Sabbiadoro, Italio.

Origine la IJK planiĝis okazi en Marina di Massa, sed pro nekonsento kun la kongresejo, la loko estis ŝanĝita al vilaĝo Bella Italia en la municipo Lignano Sabbiadoro.

En la sama jaro la 108-a Universala Kongreso de Esperanto okazis samlande en Torino. Okazis busa karavano de UK al IJK.

 Organiza teamo 
Jen estas listo de organizantoj:
 Albert Stalin Garrido - kunordigo, financoj, tema programo
 Tobias Nowak - akceptejo, loĝado
 Mia Nordentoft - AKSO, aliĝilo
 Josuo Marso - taga programo
 Wojciech Oreszczuk - helpantoj
 Giovanni de Lucia - vespera kaj nokta programo
 Brunetto "Bruĉjo" Casini - LKK-prezidanto, rilatoj kun lokaj instancoj
 Laura Brazzabeni - reprezentanto de ILEI
 Federico Tomasetig - ekskursoj

 Programo 
La temo de la kongreso estis "intergeneracia kunlaboro pri edukado". Ĝi estis la temo de kelkaj prelegoj kaj ĝi profitis de la komuna okazigo de IJK kaj la ILEI-kongreso.

Dum la kongreso oni prezentis du originale esperantajn muzikalojn.

Sabate okazis la interkona vespero. Dimanĉe vespere okazis koncerto de JoMo. Lunde okazis la trinkomanĝa vespero. Marde vespere okazis koncerto de Ĵomart kaj Nataŝa. Merkrede okazis internacia vespero, kiu daŭris ĉirkaŭ du horojn. Ĵaŭde vespere oni prezentis la muzikalon Petveturaj aventuroj. Vendrede vespere oni prezentis la muzikalon La sorto gvidos vin.

 Referencoj 

 Vidu ankaŭ 
 UK 2023
 96-a SAT-Kongreso 2023

 Eksteraj ligiloj 
 oficiala retejo de la IJK 2023, jam arkivigata laŭ la stato fine de aŭgusto 2023 ()
 konciza filma prezento de la kongresejo el junio 2023, do antaŭ la IJK en la retejo TikTok ()
 ILEI-Kongreso 2023 
 vilaĝo Bella Italia (jen , ankaŭ haveblas  kaj )

Kategorio:IJK 2023
79-a IJK